Държавен вестник, бр. 53, 2014 г., стр. 5

БРОЙ  53	
Д Ъ Р Ж А В Е Н  В Е С Т Н И К 	
СТР.  5  
Раздел VІ
Информационна дейност
Чл. 18. (1) Информационната дейност е дей-
ност по събиране, обработване, систематизи-
ране, съхраняване, използване и предоставяне 
на информация на потребители от МВР, на 
държавни органи, организации, юридически 
лица и граждани. 
(2) За осъществяване на дейността по ал. 1 
се осигуряват функционирането и развити-
ето на комуникационни и информационни 
системи, взаимодействието с национални и 
международни информационни системи и 
защитата на информационния обмен на МВР 
и други държавни органи.
Чл. 19. (1) Информационната дейност в 
МВР е обща и специализирана.
(2) Общата информационна дейност е 
свързана с информационно обезпечаване на 
всички структури в МВР, на държавни органи, 
на органи на местното самоуправление, на 
юридически и на физически лица.
(3) Специализираната информационна дей-
ност се осъществява от структури и служители 
на МВР, които имат експертни и аналитични 
функции, и се основава на резултатите от 
изпълнението на основните дейности на МВР.
Чл. 20. (1) Информационната дейност се 
основава на информация, отразена или под-
лежаща на отразяване в информационните 
носители, изготвени от органите на МВР. 
(2) Информационната дейност се основава 
и на информация, изготвена и предоставена 
от други държавни органи, организации, 
юридически лица и граждани, както и от 
специализираните служби на чужди държави, 
с които Република България има подписани 
спогодби за сътрудничество.
Чл. 21. Списъкът на категориите инфор-
мация, подлежаща на класификация като 
служебна тайна, се определя със заповед на 
министъра на вътрешните работи. 
Чл. 22. (1) Забранява се събирането на 
информация за гражданите единствено по 
расов признак или по етнически произход, 
за политически, религиозни и философски 
убеждения, за членство в политически пар-
тии, организации, сдружения с религиозни, 
философски, политически или синдикални 
цели, както и относно здравето или сексуал-
ния им живот. 
(2) Забранява се предоставянето на ин-
формация на държавни органи, организации, 
юридически лица и граждани от служители 
на МВР извън посочения от закона ред.
Чл. 23. (1) В МВР се изготвят и разработват 
информационни и аналитични документи и 
продукти, предназначени за: 
1. министъра на вътрешните работи, замест-
ник-министрите и главния секретар на МВР;
2. структурите на МВР; 
3. външни потребители.
(2) Информационните и аналитичните доку-
менти и продуктите за външните потребители 
се съобразяват с техните функции и задачи, 
с определения им достъп до информацията и 
с изискванията за получаването є.
Чл. 24. (1) В МВР се изграждат информаци-
онни фондове и звена за събиране, обработване, 
систематизиране, съхраняване, анализиране, 
изготвяне и предоставяне на информация. 
(2) Информационните фондове се изграждат 
при съответните структури на МВР съобразно 
функционалната им компетентност.
(3) Информационните фондове се изграж-
дат, експлоатират, контролират и закриват при 
условия и по ред, определени от министъра 
на вътрешните работи.
Чл. 25. (1) За изпълнение на дейностите 
си органите на МВР могат да обработват 
лични данни.
(2) Органите на МВР могат да обработват 
и лични данни, получени от други органи, за 
целите, за които са предоставени, както и за 
защита на националната сигурност, опазване 
на обществения ред и противодействие на 
престъпността. Тези данни се препредават 
само с разрешение на органа, който ги е 
предоставил.
(3) Обработването на лични данни се осъ-
ществява при условията и по реда на този 
закон и на Закона за защита на личните данни.
Чл. 26. При обработване на лични данни, 
свързани с дейностите по защита на нацио-
налната сигурност, противодействие на прес-
тъпността, опазване на обществения ред и 
провеждане на наказателното производство, 
органите на МВР: 
1. могат да не искат съгласието на физи-
ческото лице;
2. могат да не информират физическото 
лице преди и по време на обработването на 
личните му данни;
3. съхраняват данните в срокове, опреде-
лени от администратора на личните данни;
4. предоставят личните данни само на ор-
ганите за защита на националната сигурност 
и обществения ред, на органите на съдебната 
власт за нуждите на конкретно наказателно 
производство, както и на чуждестранни поли-
цейски органи по силата на международен до-
говор, по който Република България е страна. 
Чл. 27. Данните от полицейската регистра-
ция на лицата, извършена на основание чл. 68, 
се използват само за защита на националната 
сигурност, противодействие на престъпността 
и опазване на обществения ред. 
Чл. 28. (1) Органите на МВР отказват из-
цяло или частично предоставянето на данни, 
когато: 
1. от това би възникнала опасност: 
а) за националната сигурност или общест-
вения ред;